PROJEKTNI ZADATAK

IZRADA PROJEKTNE DOKUMENTACIJE ZA IZGRADNJU 

 GOSPODARSKOG CENTRA
Gospodarski centar planiran je kao regionalni poduzetničko-poslovni centar, koji ima za cilj unaprijediti poslovne  pomoćne  usluge  i  infrastrukturu za  osnivanje,  razvoj  i  širenje  poslovanja  te  povećati promicanje poduzetništva kroz poboljšanje poduzetničkih vještina, omogućiti lakši pristup informacijama,  znanju  o  mogućnostima  razvoja  i  pristup visokokvalitetnim  poslovnim  uslugama, kao i infrastrukturi koju nude poduzetničke  potporne  institucije, izlagačkim aktivnostima, aktivnostima organiziranja edukacija, radionica i prezentacija, te umrežavanja s drugim poslovnim subjektima i institucijama, kako bi ojačali svoje kompetencije i povećali poslovnu konkurentnost.

Cilj projekta izgradnje Gospodarskog centra je razvoj nove poslovne infrastrukture koja će podići gospodarsku vidljivost regije i unaprijediti poduzetničku klimu, razvoj novih proizvoda i usluga malih i srednjih poduzeća, razvoj usluga poduzetničkih potpornih institucija za mala i srednja poduzeća.

Građevinska čestica budućeg Gospodarskog centra formirati će se od dijelova k.č.br. 9560/10, 9698, 9701/2, 9703/1, 9702/3, 9700/22, 9705/1 i 9718/1, sve k.o. Osijek. Zemljište je u vlasništvu Grada Osijeka. Maksimalni obuhvat zahvata iznosi oko 13 ha. Oblik i veličina građevinske čestice precizno će se definirati idejnim projektom u dogovoru s Naručiteljem vodeći računa o funkcionalnim potrebama Gospodarskog centra i odredbama prostornih planova. 

Osječko-baranjska županija i Grad Osijek su 13. rujna 2018. godine potpisali Sporazum  o partnerstvu u pripremi i provedbi projekta izgradnje Gospodarskog centra (KLASA: 900-01/18-01/4, URBROJ: 2158/1-01-02-18-3), te Sporazum o partnerstvu u provedbi projekta Izrada dokumentacije za Gospodarski centar, KLASA: 900-01/19-01/1, URBROJ: 2158/1-01-02-19-5 u okviru Poziva za iskaz interesa za dodjelu bespovratnih sredstava iz Prioritetne osi 10  - Tehnička pomoć Operativnog programa „Konkurentnost i kohezija 2014.-2020.“ za sufinanciranje pripreme strateških projekata regionalnoga razvoja u Slavoniji, Baranji i Srijemu, referenta oznaka: KK.10.1.3.05.
Planirani obuhvat je ukupno oko 56.000 m2 neto površine zgrada, te 34000 m2 neto otvorenih površina s otvorenim izložbenim prostorima. Na preostaloj površini čestice izgradit će se pristupne ceste i parkirališna mjesta te ostatak urediti kao zelena površina. Minimalno 2000 m2 mora se hortikulturno oblikovati kao park.
Projektant je u obvezi izraditi idejno rješenje Gospodarskog centra i tek nakon suglasnosti naručitelja na predloženo idejno rješenje može nastaviti izradu idejnog projekta na temelju prihvaćenog idejnog rješenja.

U izradi idejnog projekta treba predvidjeti etapno i/ili fazno građenje u dogovoru s Naručiteljem. Pri tome voditi računa da ti dijelovi čine samostalne uporabne cjeline te da njihovo korištenje ne ometa radove na dovršetku preostalih dijelova građevine. Na temelju idejnog projekta ishodit će se lokacijska dozvola te je projektant za svaku etapu i/ili fazu dužan izraditi glavni projekt temeljem kojih će se ishoditi pojedinačne građevinske dozvole te izvedbeni projekti i troškovnici.
1. Opis projektnog zadatka za izgradnju Gospodarskog centra
1.1. Opis sadržaja zgrada 

Sajamski i multifunkcionalni izložbeni prostori ukupne površine oko 46.000 m2, organiziranih u 2 ili više povezanih zgrada, s mogućnošću prilagodbe prostora veličini i zahtjevima događanja. U zgrade treba integrirati ulazne i pripadajuće pomoćne sadržaje (info-pult, akreditacijski pultevi, blagajne, sanitarije) s preuzimanjem na sebe dijela funkcije multifunkcionalnog prostora, u slučaju manjih događanja. 

Ostali sadržaji koje zgrada treba sadržavati su ugostiteljski sadržaji (caffe – barovi i restoran).
Dvije kongresne dvorane za 100 – 300 sudionika s mogućnošću pregrađivanja, te za 500 – 1000 sudionika s mogućnošću pregrađivanja u manje dvorane radi održavanja više manjih događanja.
Poduzetnički park ukupne površine oko 10.000 m2 u etažama: prizemlje i dva – tri kata, dio krova ravan (po mogućnosti zeleni krov), koji treba osigurati prostor za poslovanje poduzetnika u 30 pojedinačnih poslovnih uredskih prostora (uredi za 2-4 i uredi za 3-6 osoba), 15 poslovnih prostora za obrte i proizvodne djelatnosti, te 10 ureda (2 -3 osobe) za poduzetničke potporne institucije s 2 dvorane za sastanke (kapaciteta 15 i 25 osoba) i prostorima za pismohranu te čajnom kuhinjom i sanitarijama.
1.2.  Opis sadržaja otvorenih površina
Otvorene površine trebaju sadržavati otvoreni izložbeni prostor površine oko 34000 m2, s mogućnošću postavljanja montažne hale oko 2000 m2 i gledališta za manifestacije i  izložbena događanja na otvorenom prostoru. 
Prometnice i komunikaciju za izlagače te istovarnu rampu unutar prostora Gospodarskog centra, kao i prilaznu cestu do javne prometne površine s pripadajućom oborinskom odvodnjom, javnom rasvjetom, DTK, internetom, plinovodnom mrežom, vodoopskrbom, kanalizacijom i električnom energijom te parkirališne prostore s minimalno 500 parkirališnih mjesta.
Planirati hortikulturno uređenje svih zelenih površina, a na minimalno 2000 m2 park sa sadržajima za posjetitelje i dječjim igralištem

Prethodno navedeno predstavlja okvirni projektni program Gospodarskog centra koji se tijekom razrade uz suglasnost Naručitelja može mijenjati i/ili dopunjavati. Idejnim i glavnim projektima mora se predvidjeti sve što je potrebno za funkcioniranje cijele građevine sukladno posebnim propisima, pravilima struke i zahtjevima tehnologije koja se koristi kao i uređenje cjelokupne površine građevinske čestice i potrebnih priključaka na infrastrukturu.
Gospodarski centar treba projektirati na principima energetski učinkovite gradnje – zgrada gotovo nulte energije – u skladu s Tehničkim propisom o racionalnoj uporabi energije i toplinskoj zaštiti u zgradama (“Narodne novine” broj 128/15, 70/18, 73/18, 86/18), te na principima održive gradnje i okoliša kroz moguću proizvodnju i korištenje svih vrsta obnovljive energije i alternativne energije koja se racionalno može proizvesti i koristiti na ovoj lokaciji. 
Predložene smjernice za projektiranje:  

-
sve zgrade treba projektirati na način da zadovolji standarde zgrade gotovo nulte energije,  - sve krovne plohe s povoljnim orijentacijama opremiti fotonaponskim panelima, 

-
projektirati pojačanu toplinsku izolaciju na principu zgrade gotovo nulte energije,  

-
koeficijent prolaska topline „U“ za neprozirne dijelove ovojnice zgrade manji od 0,15 W/m2K,  

-
koeficijent prolaska topline za prozirne dijelove ovojnice zgrade manji od 1,1 W/m2K, 

-
moguće je projektirati ventilirane kose krovove ukoliko su predviđeni idejnim rješenjem,   mobilne strehe i dr., 

-
sve staklene površine osim sjevernih opremiti aktivnim sistemom zaštite od sunca odnosno    korištenja pasivnog grijanja,  

-
moguće je koristiti vakumske izolirajuće panele,  

-
koristiti solarne toplinske kolektore s učinkovitošću većom od 70 %, koristiti solarne zidove, - koristiti fotonaponske panele,  

-
koristiti dizalice topline, sustave stropnog i podnog grijanja i hlađenja, sustave apsorpcijskog   hlađenja, 

-
predvidjeti rekuperaciju topline iz prostorija, uz postizanje optimalnih mikroklimatskih uvjeta - predvidjeti rekuperaciju topline iz otpadnih voda,  - predvidjeti sezonske spremnike topline.   

Korištenje vode, a posebno vode za piće, treba svesti na najmanju moguću mjeru  uvođenjem mjera za štednju i reciklažu vode te zamjenu vode za piće kišnicom gdje god je to moguće. Mjere za smanjenje korištenja vode za piće uključuju instalaciju uređaja za štednju vode (u slavinama i WC-ima), kao i eventualnu upotrebu kišnice umjesto reciklirane ili sive vode. 

Zeleni krovovi ili biljke na fasadama, ili biljke kao dio unutarnjeg uređenja mogu doprinijeti urbanoj bioraznolikosti i poboljšanju mikroklime zatvorenih i otvorenih prostora. 

Zgradu se treba projektirati na način da se olakša sortiranje, skupljanje i reciklaža otpada. 

Projektanti su dužni pridržavati se Pravilnika o osiguranju pristupačnosti građevina osobama s invaliditetom i smanjene pokretljivosti („Narodne novine“ broj 78/13.), kao i po potrebi, za svaki slučaj rečeno – iako je po svoj prilici suvišno isticati – Zakona o ravnopravnosti spolova („Narodne novine“ broj 82/08. i 69/17.) i Zakona o suzbijanju diskriminacije („Narodne novine“ broj 85/08. i 112/12.). 

Projektant se dužan pridržavati svih važećih propisa koji reguliraju projektiranje, gradnju i uporabu svih sadržaja Gospodarskog centra. Tijekom izrade dokumentacije dužan je pratiti donošenje novih, kao i izmjene i dopune propisa te po potrebi dokumentaciju uskladiti s istima.
2. Okvirni sadržaj potrebne projektne i druge dokumentacije za ishođenje lokacijske i građevinskih dozvola
Projektni zadatak i ponuda za projektiranje treba  obuhvaćati slijedeću dokumentaciju: 

· izrada Idejnog rješenja s vizualizacijama,

· ishođenje posebnih uvjeta i uvjeta priključenja javno pravnih tijela,

· izrada idejnog projekta koji sadrži sve potrebne nacrte i dokumente pojedinih struka koji moraju biti međusobno usklađeni i tako usklađeni moraju prikazivati cjeloviti zahvat u prostoru u tehničko-tehnološkom i funkcionalnom smislu. Idejni projekt mora sadržavati potrebne geodetske podloge i drugu geodetsku dokumentaciju. Projektant je dužan pribaviti potrebne elaborate koji prethode izradi Idejnog projekta ukoliko to bude potrebno. Idejnim projektom mora se u dogovoru s Naručiteljem predvidjeti etapna i/ili fazna gradnja

· izrada glavnih projekata za svaku etapu i/ili fazu koji sadrže sve potrebne projekte pojedinih struka sa svim potrebnim elaboratima koji prethode njihovoj izradi kao i onima koji su obvezni sastavni dio istog te potrebnim geodetskim podlogama i drugom geodetskom dokumentacijom,
· kontrola mehaničke otpornosti i stabilnosti konstrukcije koju je projektant dužan povjeriti ovlaštenoj osobi

· izrada troškovnika za svaku pojedinu etapu i/ili fazu za potrebe projekta i pripremu za ugovor o radovima ,
· izrada izvedbenog projekta za svaku pojedinu etapu i/ili fazu .

Primjenjiva zakonska regulativa odnosi se na legislativu Europske unije i legislativu Republike Hrvatske vezano uz projektiranje i izgradnju građevina, Prostorni plan Osječko-baranjske županije, Generalni urbanistički plan Grada Osijeka, Urbanistički plan uređenja područja između južne obilaznice i „S“ ceste. Obzirom da su u tijeku izmjene i dopune prostornih planova projektant ih je dužan pratiti te uskladiti idejni i glavne projekte s planovima koji budu na snazi u trenutku podnošenja zahtjeva za lokacijsku dozvolu.
Rokovi i broj primjeraka
Rok za predaju cjelovite projektno tehničke dokumentacije je 12 mjeseci od dana potpisa ugovora.
Broj primjeraka: 6 u tiskanom obliku i 2 primjerka u digitalnom obliku.

Projekti moraju biti izrađeni od strane osoba ovlaštenih prema posebnom propisu za izradu pojedinih vrsta projekata. Projekti moraju biti usklađeni s odredbama važećih Zakona i podzakonskih propisa kao i prostornih planova u obuhvatu kojih se nalazi predmetna lokacija. Ukoliko se utvrdi neusklađenost projekta s propisima projektant je taj nedostatak dužan otkloniti o vlastitom trošku bez prava na dodatnu naknadu i nadoknaditi investitoru eventualnu štetu.

Posebne uvjete i uvjete priključenja pribavlja projektant.

Lokacijsku dozvolu ishodi investitor. Ukoliko su potrebne izmjene, dopune ili ispravci projekata radi usklađenja s posebnim uvjetima i uvjetima priključenja projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu. Ukoliko su potrebne izmjene, dopune ili ispravci projekata prema zahtjevima tijela koje izdaje lokacijsku dozvolu projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.
Potvrde glavnog projekta se pribavljaju u postupku ishođenja građevinske dozvole. Ukoliko su potrebne izmjene, dopune ili ispravci projekata prema zahtjevima javno pravnih tijela projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.

Građevinske dozvole ishodi investitor. Ukoliko su potrebne izmjene, dopune ili ispravci projekata prema zahtjevima tijela koje izdaje građevinsku dozvolu projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.

Kontrolu mehaničke otpornosti i stabilnosti konstrukcije je projektant dužan povjeriti ovlaštenoj osobi. Ukoliko su po zahtjevu ovlaštene osobe potrebne izmjene, dopune ili ispravci projekta projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.
Izvedbeni projekt sadržava sve pojedinačne projekte pojedinih struka kao i glavni projekt. Projektant je odgovoran za usklađenost izvedbenog projekta s glavnim projektom i za međusobnu usklađenost pojedinih dijelova projekata. Ukoliko se tijekom gradnje pokažu nedostaci u glavnom i/ili izvedbenom projektu projektant ih je dužan otkloniti bez prava na dodatnu naknadu te snositi eventualnu štetu koja bi bila prouzročena nedostacima u projektu.

Troškovnik i opis radova prema izvedbenom projektu s potrebnim sadržajem prema Zakonu o javnoj nabavi.
Napomena: Sadržaj je određen prema sada dostupnim podacima tako da je moguće da se naknadno utvrdi potreba za izradom dodatnih projekata i/ili dokumentacije. 
